
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 1T/28/2024 7624010182 19. 08. 2024 JUDr. Richard Klimek PhD. ECLI:SK:OSSN:2024:7624010182.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudca JUDr. Richard Klimek, PhD. podľa § 353 ods. 1 Tr. poriadku dňa 19. augusta 2024 takto rozhodol: rozhodol: Obvinený : A. B., nar. XX.X.XXXX v C., okres D. E. F., trvale bytom G. C., bez prihlásenia bytom C., H. XX, I. D. E. F., bez pracovného pomeru, je vinný - z prečinu krádeže podľa § 212 ods. 1 písm. e) Tr. zákona, pretože dňa 11. januára 2024 v čase o 16.00 hod. v katastri obce Kluknava, okres J., v lokalite zv. "Petrova hora", z lesného porastu - dielca č. 522, parcely registra C-KN 1472/1, zaradeného medzi lesné pozemky, odcudzil voľne ležiaci kmeň stromu jedľa stredového priemeru 14 cm, dĺžky 500 cm a objeme 0,07 m3 drevnej hmoty v hodnote 3,78 € ku škode Spoločné urbárske lesy Richnava, pozemkové spoločenstvo, IČO: 35 550 830, teda - prisvojil si cudziu vec tým, že sa jej zmocnil a takou vecou je drevo nachádzajúce sa na lesnom pozemku, za to sa odsudzuje
Podľa § 212 ods. 1 Tr. zákona s použitím § 42 ods. 1 Tr. zákona, § 38 ods. 2 Tr. zákona, § 36 písm. l) Tr. zákona, § 37 písm. h) Tr. zákona, na súhrnný trest odňatia slobody v trvaní 2 (dvoch) mesiacov.
Podľa § 49 ods. 1 písm. a) Tr. zákona výkon trestu mu podmienečne odkladá a podľa § 50 ods. 1 Tr. zákona určuje skúšobnú dobu v trvaní 14 (štrnásť) mesiacov. Podľa § 42 ods. 2 Tr. zákona z r u š u j e výrok o treste z trestného rozkazu Okresného súdu Spišská Nová Ves sp. zn. 2T 42/2024 zo dňa 13.5.2024, právoplatného dňa 10.7.2024, ktorým mu podľa § 212 ods. 1 Tr. zákona bol uložený trest odňatia slobody v trvaní 1 mesiaca s podmienečným odkladom na skúšobnú dobu v trvaní 12 mesiacov, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. Podľa § 287 ods. 1 Tr. poriadku je povinný obvinený zaplatiť poškodeným Spoločným urbárskym lesom Richnava, pozemkové spoločenstvo, so sídlom 053 51 Richnava, IČO: 35 550 830, náhradu škody vo výške 3,78 €. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca rozhodne podľa § 241 ods. 1 písm. j/ o prijatí obžaloby a nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

